Xuhui (Ŝanhajo)

Distrikto Xuhui (Ŝjuhŭej, ĉina simpligita: 徐汇区, ĉina tradicia: 徐匯區, pinjino: xúhuìqū, ŝanhaja: zi1 we3 chiu1) estas centra urba distrikto de Ŝanhajo.

La distrikto de Xuhui ricevis sian nomon de la historia areo Xujiahui (Ŝjuĝjahŭej), tereno historie posedita de burokrato kaj sciencisto Xu Guangqi (Ŝju Gŭangĉji) dum la dinastio Ming kaj poste donacita al la katolika eklezio. Ĝi kaj la distrikto de Luwan (Luŭan) kune estis la kerno de katolika Ŝanhajo, kun centro en la eksa Ŝanhaja franca koncesio. Postlasitaĵoj de la franca influo ankoraŭ videblas ekzemple ĉe la Katedralo de Sankta Ignatius de Ŝanhajo, la Kolegio de Xuhui, la Observejo de Xujiahui, kaj kelkaj stratoj kaj distriktoj kun franca stilo.

Distrikto Xuhui havas 12 subdistriktojn kaj du urbetojn.

Kategorio:Ŝanhajo